MINT : ราคาปรับฐานในระดับน่าเข้าลงทุนชี้ได้ประโยชน์มาตรการรัฐ-ท่องเที่ยวแกร่ง
MINT ราคาปรับฐานในระดับน่าเข้าลงทุน ได้ประโยชน์มาตรการรัฐ-ท่องเที่ยวแกร่ง
5 ม.ค. 2560

บล.ซีไอเอ็มบี ระบุในบทวิเคราะห์วันนี้ (5 ม.ค.) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT แนะนำซื้อ โดยมีราคาเป้าหมาย 43 บาท หลังราคาปรับฐานลงมาในระดับที่น่าสนใจเข้าลงทุนอีกครั้ง
โดย MINT เป็นผู้ได้ประโยชน์จากนโยบายกระตุ้นเศรษฐกิจของภาครัฐทั้งลดภาษีท่องเที่ยว และค่าใช้จ่ายในการซื้อสินค้าและบริการ เนื่องจาก MINT มีทั้งธุรกิจโรงแรมและร้านอาหารในประเทศ 
เชื่อว่าราคาหุ้นปัจจุบันได้รับรู้ผลประกอบการที่มีแนวโน้มอ่อนตัวในไตรมาส 4/59 เพราะความเชื่อมั่นที่ลดลงของผู้บริโภคในช่วงไว้อาลัย โดยปัจจัยบวกที่จะผลักดันราคาหุ้นจะมาจากสถิตินักท่องเที่ยวที่แข็งแกร่งและความเชื่อมั่นของผู้บริโภคที่เพิ่มขึ้นในปีหน้า นอกจากนั้นค่าเงินบาทที่อ่อนค่าลงต่อเนื่องในช่วงนี้ยังเป็นผลดีกับ MINT 